CELEX: 32020R1243
Language: hu
Date: 2020-09-01 00:00:00
Title: A Bizottság (EU) 2020/1243 végrehajtási rendelete (2020. szeptember 1.) Spanyolország egyes felségvizein (Baleár-szigetek) az üveggébre és a Ferrer-gébre (Aphia minuta és Pseudaphia ferreri), valamint a nyurga durbincsra (Spicara smaris) irányuló halászatban alkalmazott, hajóról működtetett kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérés meghosszabbításáról

2.9.2020   
               
               
                  HU
               
               
                  Az Európai Unió Hivatalos Lapja
               
               
                  L 286/5
               
            
         A BIZOTTSÁG (EU) 2020/1243 VÉGREHAJTÁSI RENDELETE
         (2020. szeptember 1.)
         Spanyolország egyes felségvizein (Baleár-szigetek) az üveggébre és a Ferrer-gébre (Aphia minuta és Pseudaphia ferreri), valamint a nyurga durbincsra (Spicara smaris) irányuló halászatban alkalmazott, hajóról működtetett kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérés meghosszabbításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről, a 2847/93/EGK rendelet módosításáról és az 1626/94/EK rendelet hatályon kívül helyezéséről szóló, 2006. december 21-i 1967/2006/EK tanácsi rendeletre (1) és különösen annak 13. cikke (5) bekezdésére,
         mivel:
         
                     (1)
                  
                  
                     Az 1967/2006/EK rendelet 13. cikkének (1) bekezdése úgy rendelkezik, hogy tilos vontatott halászfelszerelést használni a parttól számított három tengeri mérföld távolságon vagy az 50 méteres izobáton belül, ahol ez a mélység a parttól számított kisebb távolságon belül elérhető.
                  
               
                     (2)
                  
                  
                     A Bizottság tagállami kérésre lehetővé teheti az 1967/2006/EK rendelet 13. cikkének (1) bekezdésétől való eltérést, feltéve, hogy teljesülnek a 13. cikk (5) és (9) bekezdésében meghatározott feltételek.
                  
               
                     (3)
                  
                  
                     A Baleár-szigetek spanyol felségvizein az üveggéb és a Ferrer-géb (Aphia minuta és Pseudaphia ferreri), valamint a nyurga durbincs (Spicara smaris) hajóról működtetett kerítőhálókkal folytatott halászata tekintetében első alkalommal az 1233/2013/EU bizottsági végrehajtási rendelet (2) engedélyezte a 13. cikk (1) bekezdésének első albekezdésétől való eltérést, 2016. december 31-ig. Ez az eltérés a Spanyolország által az 1967/2006/EK rendelet 9. cikkének (7) bekezdése alapján elfogadott, a legkisebb szembőségtől való további eltérésen alapult, mivel annak hiányában az érintett halászatra nem kerülhetett volna sor, és azt be kellett volna szüntetni.
                  
               
                     (4)
                  
                  
                     Az (EU) 2019/662 bizottsági végrehajtási rendelet (3)2019. december 31-ig meghosszabbította az eltérést, figyelembe véve a Spanyolország által az 1967/2006/EK rendelet 19. cikke alapján kidolgozott irányítási tervet, amelyre az eltérés vonatkozott.
                  
               
                     (5)
                  
                  
                     2019. szeptember 3-án a spanyol hatóságok arra kérték a Bizottságot, hogy 2019. december 31-én túl is hosszabbítsa meg a 13. cikk (1) bekezdésének első albekezdésétől való eltérést. Spanyolország benyújtott egy tervezetet a 2019–2022-es időszakra vonatkozó új irányítási tervéről, amelyről a meglévő nemzeti szabályozás (4) rendelkezik. Spanyolország naprakész információkkal indokolta az eltérés megújítását.
                  
               
                     (6)
                  
                  
                     A Halászati Tudományos, Műszaki és Gazdasági Bizottság (HTMGB) 2019 novemberében értékelte az irányítási terv tervezetét (5), 2020 márciusában pedig az eltérés meghosszabbítására irányuló kérelmet (6).
                  
               
                     (7)
                  
                  
                     A HTMGB arra a következtetésre jutott, hogy a 2016 és 2019 közötti időszakban a Baleár-szigeteken megfelelően végrehajtották a hajókról működtetett kerítőhálókra vonatkozó irányítási tervet, és továbbra is teljesülnek azok a feltételek, amelyek alapján 2016-ban engedélyezték a parttól számított minimális távolságra és a telepítés mélységére vonatkozó eltérést. A HTMGB megjegyzése szerint a halászeszközök rendkívül szelektívnek tűnnek.
                  
               
                     (8)
                  
                  
                     A HTMGB javaslatot tett bizonyos kiigazításokra, nevezetesen a szezonális teljes kifogható mennyiségnek a legutóbbi fogásokkal összhangban történő megállapítására, valamint két öbölben a gébfélékre irányuló ún. Jonquiller-halászat és a tengerifűágyak közötti lehetséges átfedések tisztázására vonatkozóan.
                  
               
                     (9)
                  
                  
                     A HTMGB értékelése kapcsán a Bizottság megjegyzi, hogy a spanyol hatóságok a Bizottságnak 2020. június 4-én küldött levelükben (7) kötelezettséget vállaltak arra, hogy a szezonális teljes kifogható mennyiséget (TAC) hozzáigazítják az elmúlt években megfigyelt átlagos fogásokhoz, és tudományos tanulmányt indítanak annak tisztázására, hogy a halászat hatással volt-e a két érintett öbölben a tengerifűágyakra. Spanyolország arra vonatkozóan is kötelezettséget vállalt, hogy legalább addig betiltja a halászatot a két érintett öbölben, amíg a HTMGB nem értékeli a tudományos tanulmányt, és hogy tájékoztatja a Bizottságot a fenti kötelezettségvállalások nyomon követéséről.
                  
               
                     (10)
                  
                  
                     A Spanyolország által kérelmezett eltérés megfelel az 1967/2006/EK rendelet 13. cikkének (5) és (9) bekezdésében meghatározott feltételeknek.
                  
               
                     (11)
                  
                  
                     A kérelem elbírálásakor különleges földrajzi adottságokat kell figyelembe venni: mind a kontinentális talapzat, mind a célfajok elterjedési területe korlátozott méretű, utóbbiak ugyanis csupán a part menti övezetek bizonyos részein, 50 méternél sekélyebb vizekben fordulnak elő.
                  
               
                     (12)
                  
                  
                     A halászatnak nincs jelentős hatása a tengeri környezetre, mivel a hajóról működtetett kerítőhálókat a vízoszlopban vontatják. A szonárok használata miatt a halászat rendkívül szelektív, kevés járulékos fogással. A nem szándékos fogásokat ráadásul azonnal, nagyon magas túlélési arány mellett visszaengedik a tengerbe.
                  
               
                     (13)
                  
                  
                     A Spanyolország által kérelmezett eltérés csupán 55 hajót érint.
                  
               
                     (14)
                  
                  
                     A halászat nem folytatható más halászeszközzel, mivel a hajóról működtetett kerítőhálók jelentik az egyetlen olyan szabályozott halászeszközt, amely lehetővé teszi e három, sekély parti vizekben rajzó célfaj kifogását.
                  
               
                     (15)
                  
                  
                     A kérelem a Baleár-szigetek Tengerügyi és Halászati Főigazgatóságának hivatalos tengeriflotta-nyilvántartásában szereplő hajókra vonatkozik, amelyek halászati tevékenységéről több mint öt évre visszamenően rendelkezésre állnak feljegyzések, és amelyek az üveggébre és a Ferrer-gébre (Aphia minuta és Pseudaphia ferreri), valamint a nyurga durbincsra (Spicara smaris) irányuló, hajóról működtetett kerítőhálóval végzett halászatra vonatkozó irányítási tervvel összhangban végzik tevékenységüket. Az említett hajók szerepelnek az 1967/2006/EK rendelet 13. cikkének (9) bekezdésében foglalt követelményeknek megfelelően a Bizottsághoz eljuttatott jegyzékben.
                  
               
                     (16)
                  
                  
                     Az irányítási terv biztosítja, hogy a halászati erőkifejtés a jövőben ne emelkedjen, mivel halászati engedélyt csak az említett 55 hajó kap, amelyek maximális hossza 12 méter, legnagyobb teljesítménye pedig 198,5 kW. Ezenkívül meghatározzák a maximális kumulált tonnatartalmat és teljesítményt is, és a szezonális TAC elérését követően a halászatot a következő halászati idényig leállítják.
                  
               
                     (17)
                  
                  
                     A szóban forgó halászati tevékenységek eleget tesznek az 1967/2006/EK rendelet 4. cikke (1) bekezdésében szereplő követelményeknek, amelyek bizonyos feltételek mellett lehetővé teszik a védett élőhelyek felett folytatott halászatot, ha az alkalmazott halászeszközök nem érnek a tengerifűágyhoz.
                  
               
                     (18)
                  
                  
                     A szóban forgó halászat ugyanakkor nem folytatódhatott volna az alkalmazandó legkisebb szembőségtől való eltérés nélkül.
                  
               
                     (19)
                  
                  
                     mivel a szóban forgó halászati tevékenység rendkívül szelektív, környezeti hatása elhanyagolható, és nem vonatkozik rá az 1967/2006/EK rendelet 4. cikkének (5) bekezdése, Spanyolország az 1967/2006/EK rendelet 9. cikkének (7) bekezdése alapján engedélyezte a legkisebb szembőségtől való eltérést.
                  
               
                     (20)
                  
                  
                     Az 1967/2006/EK rendelet 9. cikkét az (EU) 2019/1241 rendelet törölte. Az (EU) 2019/1241 európai parlamenti és tanácsi rendelet (8) IX. melléklete B. részének 4. pontja szerint azonban a minimális szembőség tekintetében az 1967/2006/EK rendelet 9. cikke alapján elfogadott, 2019. augusztus 14-én hatályban lévő eltérések továbbra is alkalmazhatók, amennyiben nem vezetnek a fiatal egyedek fogásainak növekedéséhez. Az eltérés meghosszabbítása megfelel az (EU) 2019/1241 rendelet 15. cikkének (5) bekezdésében és IX. melléklete B. részének 4. pontjában meghatározott feltételeknek, mivel nem jelent enyhítést a szelektivitásra vonatkozó, 2019. augusztus 14-én érvényes előírásokhoz képest, különösen a fiatal egyedeket érintő fogások növekedése tekintetében, célja pedig az említett rendelet 3. és 4. cikkében meghatározott célkitűzések és célértékek elérése.
                  
               
                     (21)
                  
                  
                     Az érintett halászati tevékenység során teljesülnek az 1224/2009/EK tanácsi rendelet (9) 14. cikkében meghatározott nyilvántartási követelmények.
                  
               
                     (22)
                  
                  
                     A szóban forgó halászat a parttól igen kis távolságra zajlik, ezért nem zavarja más hajók halászati tevékenységét.
                  
               
                     (23)
                  
                  
                     A szóban forgó halászati tevékenységet a spanyol irányítási terv úgy szabályozza, hogy az (EU) 2019/1241 rendelet IX. mellékletében említett fajok fogásai a lehető legkisebbek legyenek.
                  
               
                     (24)
                  
                  
                     A hajóról működtetett kerítőhálókkal nem halásznak fejlábúakra.
                  
               
                     (25)
                  
                  
                     A spanyol irányítási terv az 1967/2006/EK rendelet 13. cikke (9) bekezdése harmadik albekezdésének megfelelően rendelkezik a halászati tevékenységek megfigyeléséről.
                  
               
                     (26)
                  
                  
                     A kérelmezett eltérést ezért helyénvaló engedélyezni.
                  
               
                     (27)
                  
                  
                     Helyénvaló továbbá, hogy Spanyolország kellő időben és az irányítási tervben szereplő megfigyelési tervnek megfelelően jelentést tegyen a Bizottság felé.
                  
               
                     (28)
                  
                  
                     Az eltérés korlátozott időbeli hatálya következtében lehetőség nyílik gyors korrekciós intézkedések alkalmazására abban az esetben, ha az irányítási terv megfigyelése szerint a kiaknázott állomány védelmi helyzete romlana, és egyben arra is, hogy egy későbbi, kiigazított irányítási terv szilárdabb tudományos alapokra épüljön. Az eltérés végét helyénvaló a halászati idény végében megállapítani. Ennek megfelelően az eltérést 2023. április 30-ig indokolt alkalmazni.
                  
               
                     (29)
                  
                  
                     mivel az eltérést engedélyező (EU) 2019/662 végrehajtási rendelet 2019. december 31-én lejárt, ezt a rendeletet 2020.január 1-jétől kezdődő hatállyal indokolt alkalmazni. A jogbiztonság érdekében ennek a rendeletnek a lehető leghamarabb hatályba kell lépnie.
                  
               
                     (30)
                  
                  
                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
                  
               ELFOGADTA EZT A RENDELETET:
         
            1. cikk
            Eltérés
            Az 1967/2006/EK rendelet 13. cikkének (1) bekezdésének első albekezdése nem alkalmazandó a Baleár-szigetek partjainál található spanyol felségvizeken folytatott, az üveggébre és a Ferrer-gébre (Aphia minuta és Pseudaphia ferreri), valamint a nyurga durbincsra (Spicara smaris) irányuló, olyan hajók által folytatott kerítőhálós halászatára, amelyek:
            
                        a)
                     
                     
                        szerepelnek a Baleár-szigetek Tengerügyi és Halászati Főigazgatóságának hivatalos tengeriflotta-nyilvántartásában;
                     
                  
                        b)
                     
                     
                        halászati tevékenységükről több mint öt évre visszamenően rendelkezésre állnak feljegyzések, és a jövőben nem növelik a halászati erőkifejtést;
                     
                  
                        c)
                     
                     
                        rendelkeznek halászati engedéllyel, és tevékenységüket a Spanyolország által az 1967/2006/EK rendelet 19. cikkének (2) bekezdésével összhangban elfogadott halászati irányítási terv keretében végzik.
                     
                  
         
            2. cikk
            Megfigyelési terv és jelentéstétel
            Spanyolország az 1. cikk c) pontjában említett irányítási tervben előírt megfigyelési tervnek megfelelően először 2020. szeptember 30-ig, azután pedig 12 havonta jelentést tesz a Bizottságnak.
         
         
            3. cikk
            Hatálybalépés és az alkalmazás időtartama
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. január 1-től 2023. április 30-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 1-jén.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 409., 2006.12.30., 11. o.
         
         
            (2)  A Bizottság 1233/2013/EU végrehajtási rendelete (2013. november 29.) Spanyolország egyes felségvizein (Baleár-szigetek) az üveggébre és a Ferrer-gébre (Aphia minuta és Pseudaphia ferreri), valamint a nyurga durbincsra (Spicara smaris) irányuló halászatban alkalmazott, hajóról működtetett kerítőhálók telepítésének mélysége és parttól számított távolsága tekintetében az 1967/2006/EK rendelettől való eltérésről (HL L 322., 2013.12.3., 17. o.).
         
            (3)  A Bizottság (EU) 2019/662 végrehajtási rendelete (2019. április 25.) Spanyolország egyes felségvizein (Baleár-szigetek) az üveggébre (Aphia minuta), a Ferrer-gébre (Pseudaphia ferreri) és a nyurga durbincsra (Spicara smaris) irányuló halászatban alkalmazott, hajóról működtetett kerítőhálók telepítésének mélysége és parttól számított távolsága tekintetében az 1967/2006/EK tanácsi rendelettől való eltérés meghosszabbításáról (HL L 112., 2019.4.26., 16. o.).
         
            (4)  Decreto 19/2019, de 15 de marzo, por el que se establece el Plan de Gestión Pluriinsular para la Pesca con Artes de Tiro Tradicionales en aguas de las Illes Balears (BOIB No 035, 2019.3.16., p. 9442).
         
            (5)  A Halászati Tudományos, Műszaki és Gazdasági Bizottság 62. plenáris ülésének jegyzőkönyve (PLEN-19-03), az Európai Unió Kiadóhivatala, Luxembourg, 2019, ISBN 978-92-76-14169-3, doi:10.2760/1597, JRC118961.
         
            (6)  A Halászati Tudományos, Műszaki és Gazdasági Bizottság 63. plenáris ülésének jegyzőkönyve (PLEN-20-01), az Európai Unió Kiadóhivatala, Luxembourg, 2020, ISBN 978-92-76-18117-0, doi:10.2760/465398, JRC120479.
         
            (7)  Ares(2020) 2879866.
         
            (8)  Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).
         
            (9)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).